Meeleavaldusel tõdeti heameelega, et kasiinovastastega on üllatuslikult liitunud ka ekspeaminister Mart Laar, kes nõuab kasiinode arvu vähendamist Eestis kaks korda ning rahandusminister  Ivari Padar, kes isiklikus pöördumises tänas Max Kauri hasartmängu temaatika jõulise tõstatamise eest.    Arvan, et Kasiinovastase liikumine on Eestis tõusuteel, seda on asunud toetama nii vasakpoolsed kui ka parempoolsed, kõik inimesed olenemata rahvusest. Järgmine löök kasiinomaffia vastu peab tulema Riigikogust. Hasartmänguseadust on vaja muuta, et kaitsta eesti ühiskonda.  Inimesed on väsinud kasiinoepideemiast, mis möllab täna Eestis ja Baltimaades tervikuna, ja loomulikult peavad balti  kasiinovastased ühinema selleks, et poliitikud saaks lõpuks aru, mis on täna ühiskonna tegelikud probleemid. Kasiinovastased organiseerivad oma kasiinovastase Balti keti, mis ulatub Poolani.